section_heading: Svojstva
paragraph_text: Alfa-željezo je feromagnetično do Curiejeve temperature od 770&nbsp;°C (1043 K). Pri temperaturi 770&nbsp;°C gubi feromagnetska svojstva, ali ne mijenja strukturu, pa se ponekad pogrešno naziva i beta-željezo. Na svojstva željeza znatno utječe već i malen udjel primjesa ili nečistoća. Tako je na primjer talište željeza koje sadrži 0,83% ugljika (eutektički sastav ili perlit) gotovo 800&nbsp;°C niže od tališta čistoga željeza.